PATVIRTINTA

 Vilniaus lopšelio-darželio „Šnekutis“

 direktoriaus

 2019 m. rugpjūčio 1 d.

 įsakymu Nr. V-87

**VILNIAUS LOPŠELIO-DARŽELIO „ŠNEKUTIS“**

**PSICHOLOGO PAREIGYBĖS** **APRAŠYMAS** **NR.**

1. **Pareigų pavadinimas:** Vilniaus lopšelio-darželio „Šnekutis“ (toliau – mokykla) psichologas.
2. **Pareigybės lygis**: A1.
3. **Pareigybės paskirtis:** rūpintis vaikų psichine sveikata ir reikalingų psichologinių ugdymo sąlygų sudarymu.
4. **Pareigybės pavaldumas** – psichologas yra tiesiogiai pavaldus lopšelio-darželio „Šnekutis“ direktoriui, savo darbą derina su direktoriaus pavaduotoju ugdymui.

**BENDROSIOS NUOSTATOS**

1. Mokyklos psichologo pareiginė instrukcija reglamentuoja mokyklos psichologo profesinę veiklą. Ši instrukcija gali būti keičiama Švietimo ir mokslo ministerijos, Lietuvos psichologų sąjungos ar Mokyklos psichologų kvalifikacijos komisijos iniciatyva.

2. Mokyklos psichologu gali dirbti specialistas, turintis ne mažesnį kaip psichologijos magistro laipsnį arba jam prilygstantį studijų kvalifikacinį laipsnį patvirtinantį diplomą. Šis specialistas pirmus metus dirba kuruojamas psichologo metodininko arba psichologo eksperto. Kuruojami turi dirbti ir neatestuoti psichologai. Specialistai, turintys psichologijos bakalauro laipsnį ar psichologijos mokytojo kvalifikaciją, gali dirbti psichologu asistentu tik psichologo metodininko arba psichologo eksperto kuruojami.

**MOKYKLOS PSICHOLOGO PAGRINDINĖS DARBO KRYPTYS IR TURINYS**

4. Mokyklos psichologo veikla yra kompleksinė, tiesiogiai ar netiesiogiai susijusi su švietimo įstaigomis ir šeimomis ir apima šias kryptis:

4.1. Konsultavimo: tai pagrindinė mokyklos psichologo veiklos kryptis. Konsultuojama siekiant aptarti ir nustatyti vaiko, tėvų (ar teisėtų vaiko atstovų), pedagogų problemas, planuoti veiklą joms spręsti ir numatyti tiesioginio poveikio būdus. Mokyklos psichologas dažniausiai pateikia rekomendacijas ir moko ugdymo proceso dalyvius tiesioginio poveikio būdų, bendradarbiauja su tėvais (ar teisėtais vaiko atstovais), pedagogais, švietimo įstaigų vadovais ir kitais su vaiko ugdymu susijusiais asmenimis.

4.2. Psichologinio įvertinimo: tai konsultavimo tikslais reikalingų duomenų apie vaiko psichologinės problemos būklę gavimas, remiantis psichologiniais metodais.

4.3. Profesinio kuravimo: tai mokyklos psichologo veiklos kuravimas, atliekamas siekiant užtikrinti psichologo darbo kokybę, profesinį tobulėjimą ir pagelbėti sprendžiant sudėtingus atvejus.

4.4. Tyrimo: tai mokslinis, sistemingas psichologinių faktų kaupimas, jų atskleidimas ir analizė; rekomendacijų rengimas, remiantis tyrimo medžiaga, jų teikimas ir diegimas praktinėje veikloje.

4.5. Psichologinio švietimo: tėvų, pedagogų ir kitų su vaiko ugdymu susijusių asmenų švietimas aktualiais vaiko psichologijos, amžiaus tarpsnių, pedagoginės ir socialinės psichologijos klausimais.

5. Mokyklos psichologo darbo turinys priklauso nuo įstaigos poreikių ir turimos kvalifikacinės kategorijos (ketvirtoji (žemiausia), trečioji, antroji ir pirmoji):

5.1. **Psichologo asistento** darbo turinys:

savarankiškai psichologiškai šviečia tėvus (ar teisėtus vaiko atstovus), pedagogus, konsultuoja neviršydamas savo kompetencijos (pagal turimus kvalifikacinius pažymėjimus), veda psichologijos pamokas.

6.2. **Psichologo darbo** turinys:

savarankiškai psichologiškai įvertina vaiką, konsultuoja vaikus, tėvus (ar teisėtus vaiko atstovus), pedagogus, atlieka psichologinius tyrimus, organizuoja psichologinį švietimą (veda psichologijos pamokas).

6.3. **ketvirtosios kategorijos** **psichologo** darbo turinys:

 psichologiškai įvertina vaiką;
dirba su sutrikimų (mokymosi negalių) turinčiais ir problemiškais (mokymosi motyvacijos, elgesio, emocinių, bendravimo problemų turinčiais) vaikais individualiai arba grupėse;
konsultuoja tėvus (ar teisėtus vaiko atstovus), pedagogus;
psichologiškai šviečia tėvus (ar teisėtus vaiko atstovus), pedagogus;
spręsdamas vaikų problemas bendradarbiauja su kitais specialistais (specialiaisiais pedagogais, logopedais), dirba mokyklos komisijoje. Be to, esant poreikiui, ikimokyklinėje ugdymo įstaigoje veda bendravimo ir socialinių įgūdžių lavinimo užsiėmimus vaikų grupėms; atlieka psichologinius tyrimus;

 6.4. **trečiosios kategorijos** **psichologo** darbo turinys:
psichologiškai įvertina vaiką ir nustato jo sutrikimus;
dirba su sutrikimus (mokymosi negalias) turinčiais ir problemiškais (mokymosi motyvacijos, elgesio, emocinių, bendravimo problemų turinčiais) vaikais individualiai ir grupėse;
dirba mokyklos komisijoje, bendradarbiauja su kitais specialistais sprendžiant vaikų problemas;
konsultuoja tėvus (ar teisėtus vaikų atstovus) ir pedagogus;
veda užsiėmimus tėvams (ar teisėtiems vaikų atstovams), pedagogams; atlieka profesinį kuravimą;
psichologiškai šviečia tėvus (ar teisėtus vaiko atstovus) ir pedagogus. Be to, esant poreikiui, ikimokyklinėje ugdymo įstaigoje koreguoja vaikų grupių tarpasmeninius santykius; atlieka psichologinius tyrimus;

 6.5**. ketvirtosios kategorijos psichologo** darbo turinys:
psichologiškai įvertina vaiką ir nustato sutrikimus;
dirba su sutrikimus (mokymosi negalias) turinčiais ir problemiškais (elgesio, emocinių, bendravimo problemų turinčiais) vaikais individualiai ir grupėse;
konsultuoja tėvus (ar teisėtus vaiko atstovus) ir pedagogus;
veda užsiėmimus tėvams (ar teisėtiems vaiko atstovams) ir pedagogams;
dirba su ugdymo įstaigos bendruomene;
atlieka profesinį kuravimą, veda kvalifikacinius seminarus psichologams;
psichologiškai šviečia tėvus (ar teisėtus vaiko atstovus) ir pedagogus; atlieka psichologiniustyrimus. Be to, esant poreikiui, ikimokyklinėje ugdymo įstaigoje tarpininkauja sprendžiant konfliktus; koreguoja vaikų grupių tarpasmeninius santykius; rengia metodines priemones, leidinius, vadovėlius; dalyvauja ekspertų komisijų darbe.

**TEISĖS, PAREIGOS IR ATSAKOMYBĖ**

7. Mokyklos psichologas turi teisę:

7.1. Susipažinti su švietimo įstaigoje tvarkoma dokumentacija apie vaikus ir jų grupes.

7.2. Dalyvauti švietimo įstaigos savivaldos institucijos, metodinėje veikloje.

 7.3. Stebėti ugdymo procesą veiklų ir papildomo ugdymo užsiėmimų metu.

7.4. Kilus konfliktui tarp švietimo įstaigos darbuotojų, tėvų (ar teisėtų vaiko atstovų) ir psichologo, kreiptis pagalbos į pedagogines psichologines tarnybas ar Pedagoginį-psichologinį centrą.

7.5. Gauti mokslinę, metodinę, informacinę paramą iš pedagoginių psichologinių tarnybų ar Pedagoginio-psichologinio centro.

7.6. Dalyvauti įvairiuose mokslo ir studijų institucijų vykdomuose tyrimų projektuose arba pagal kompetenciją jiems vadovauti.

7.7. Pasirinkti kvalifikacijos tobulinimo formas, laiką ir specialistą kuratorių.

8. Mokyklos psichologas privalo:

8.1. Konsultuoti, atlikti psichologinį įvertinimą, tyrimus, profesinį kuravimą ir psichologinį švietimą pagal savo kvalifikaciją ir įstaigos poreikius.

8.2. Neperžengti savo kompetencijos ribų.

 8.3. Laikytis profesinės Psichologo etikos kodekso reikalavimų ir supažindinti su jais įstaigų vadovus.

8.4. Atlikdamas psichologinį įvertinimą, vadovautis Lietuvos psichologų sąjungos standartizuotų psichologinio įvertinimo metodikų reglamentu.

 8.5. Žinoti psichologo darbą reglamentuojančius dokumentus ir jais vadovautis.

 8.6. Nuolat tobulinti kvalifikaciją.

 8.7. Pagal profesinę kompetenciją pateikti psichologinio įvertinimo išvadas ir rekomendacijas dėl vaikų ugdymo tėvams (ar teisėtiems vaiko atstovams), pedagogams, švietimo įstaigų vadovams.

8.8. Įforminti gautus tyrimų duomenis pagal naudojamos metodikos reikalavimus, užtikrinti jų konfidencialumą ir saugoti juos, kol vaikas yra šioje švietimo įstaigoje, perduoti juos kitam psichologui, ateinančiam dirbti į jo vietą, arba sunaikinti, kai perdavimas neįmanomas.

8.9. Tvarkyti darbo dokumentaciją (individualių konsultacijų žurnalą, vaikų bylas, planuoti darbą metams /mėnesiui/ savaitei). Kuratorius pildo profesinio kuravimo žurnalą, kurį saugo kuruojamasis.

8.10. Psichologai asistentai ir psichologai privalo susirasti kuratorių, dirbantį švietimo įstaigoje, ir suderinti savo pasirinkimą su įstaigos, kuriai jie pavaldūs, vadovu.

9. Mokyklos psichologas atsako:

9.1. Už aptarnaujamos įstaigos klientams teikiamos psichologinės pagalbos kokybę ir rezultatus pagal turimą išsilavinimą ir kvalifikaciją.

9.2. Už kreipimąsi pagalbos į pedagogines psichologines tarnybas ar Pedagoginį-psichologinį centrą, kai iškyla konfliktas tarp psichologo ir kliento, tarp psichologo ir mokyklos bendruomenės, tarp psichologo ir vadovo ir pan.

9.3. Už profesinės Psichologo etikos kodekso laikymąsi.

**MOKYKLOS PSICHOLOGO DARBO ORGANIZAVIMAS**

10. Mokyklos psichologo darbo laikas per savaitę paskirstomas taip:

50% (20 val.) psichologiniam konsultavimui, įvertinimui, tyrimui;

30% (12 val.) duomenims ir dokumentams tvarkyti, rekomendacijoms rengti, konsultacijoms, paskaitoms, susirinkimams, posėdžiams pasiruošti ir pan. 20% (8val.) profesiniam kuravimui, konsultavimuisi su kolegomis.

11. Mokyklos psichologas, vadovaudamasis paraiškomis, planuoja konsultacijų laiką. Jis (20val.) turi būti suderintas su švietimo ir vaikų globos įstaigos taryba, patvirtintas įstaigos vadovo ir iškabintas informacinėje lentoje arba ant kabineto durų.

12. Atsižvelgęs į įstaigos bendruomenės poreikius, mokyklos psichologas numato darbo kryptis mokslo metams. Rekomenduojamos šios praktinio darbo kryptys:

12.1. Ikimokyklinio ugdymo grupėje – darbas su vaikais, turinčiais vystymosi sutrikimų, darbas su vaikais, turinčiais elgesio, emocinių, bendravimo problemų.

12.2. Priešmokyklinio ugdymo grupėje, klasėje – pasirengimo mokyklai įvertinimas, darbas su vaikais, turinčiais elgesio, emocinių, bendravimo problemų.

*Susipažinau ir sutinku:*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė, parašas)

Data \_\_\_\_\_\_\_\_\_\_\_\_\_

*Susipažinau ir sutinku:*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė, parašas)

Data \_\_\_\_\_\_\_\_\_\_\_\_\_

*Susipažinau ir sutinku:*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė, parašas)

Data \_\_\_\_\_\_\_\_\_\_\_\_\_

*Susipažinau ir sutinku:*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė, parašas)

Data \_\_\_\_\_\_\_\_\_\_\_\_\_